การเปิด Long position คืออะไร
ก. พฤติกรรมน่าสังเกตของบิตคอยน์บนกระดานเทรด
ข. การบริหารเม็ดเงินในการลงทุนที่มุ่งเน้นการควบคุมความเสี่ยงของตนเอง
ค. การซื้อขายสัญญาล่วงหน้า โดยผู้ซื้อกะเก็งว่าราคาของสินทรัพย์กำลังจะเป็นขาขึ้น
ง. คำแนะนำในการลงทุน
คำตอบคือ ค.  เพราะว่า การเปิด Long position คือ การซื้อขายสัญญาล่วงหน้าโดยผู้ซื้อกะเก็งว่าราคาของสินทรัพย์กำลังจะเป็นขาขึ้น เป็นการแสวงโอกาสทำกำไรในขาขึ้น ตรงกันข้ามกับ Short คือ กะเก็งเพื่อทำกำไรในขาลง โดยทั้งสองทำงานด้วยหลักการเงินแบบ Leverage margin ยกตัวอย่าง สินทรัพย์ราคา หน่วยละ 1,000 บาท หากซื้อในตลาดปกติจะต้องใช้เงิน 1,000 บาทในการซื้อ 1 หน่วย แต่หากใช้ Leverage margin ซึ่งมีให้เลือกว่าจะ Leverage กี่เท่าตัว เช่น ใช้ 10 เท่า จะใช้เงินเพียง 100 บาท ในการสินทรัพย์ซื้อ 1 หน่วย แต่หากใช้เงิน 1,000 บาทเท่าเดิม จะได้สินทรัพย์จำนวน 10 หน่วย

หากราคาสินทรัพย์เคลื่อนไหวเพียง 1% ไม่ว่าจะบวกหรือลบ อัตรา Unrealized profit and loss หรือ PnL ที่ Leverage 10 เท่า จะเคลื่อนไหว 10% หากราคาสินทรัพย์ขยับ 2% PnL จะขยับ 20% การซื้อขายสินทรัพย์ด้วยสัญญาซื้อขายล่วงหน้าและใช้ Leverage สูง จึงทำให้มีโอกาสทำเงินจำนวนมากและเร็ว หรือสูญเงินจำนวนมากและเร็วเช่นกัน

โดยสัญญาซื้อขายล่วงหน้านั้น เป็น Contract หรือ สัญญา ไม่ได้ครอบครองตัวสินทรัพย์ และหากราคาเคลื่อนไหวไปในทิศทางตรงกันข้ามกับที่เก็งไว้ถึงจุดหนึ่ง จะถูก Margin call เพื่อเติมเงินพยุงสัญญา หรือ Liquidate บังคับปิดสัญญา และสูญเงินก้อนนั้นทันที
3.ตลาดการเงิน & ผลิตภัณฑ์และบริการทางการเงิน